section_heading: O glazbalu
paragraph_text: Glazbalo radi na način da svoju bazu zvučnih zapisa temelji na snimku jedne notne visine originalnog instrumenta po tipki na linearnu magnetnu vrpcu duljine oko 8 sekunda. Pritiskom na tipku klavijature, aktivirao bi se odgovarajući mehanizam za čitanje zvučnog zapisa snimljene note odabranog glazbala ili glasa. Time je mellotron dočaravao osebujan pseudoorkestralan zvuk.